Na osnovu člana 32v Zakona o nevladinim organizacijama (“Službeni list CG“, br. 39/11 i 37/17), a u vezi sa Odlukom outvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2020. godini (“Službeni list CG“, br. 57/19) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br. 14/18),Komisija za raspodjelu sredstava za finansiranje projekata/programa nevladinih organizacija Ministarstva prosvjete, objavljuje

**JAVNI KONKURS**

**„DA TALENAT NAĐE PUT“**

**za finansiranje projekata/programa u saradnji sa školama u Crnoj Gori u oblasti podrška darovitim učenicima, koji će biti sprovedeni od strane nevladinih organizacija koje okupljaju prosvjetne radnike, koje djeluju kao strukovna udruženja nastavnika ili udruženja učenika i studenata**

Pozivaju se nevladine organizacije koje imaju kapacitete i iskustvo, a koje okupljaju prosvjetne radnike, ili koje djeluju kao strukovna udruženja nastavnika ili udruženja učenika i studenata da na ovaj konkurs, u saradnji sa školama u Crnoj Gori, prijave projekte/programe koji mogu doprinijeti realizaciji prioriteta utvrđenih:

1. Opštim zakonom o obrazovanju i vaspitanju („Službeni list RCG“, br. 64/02, 31/05 i 49/07 i „Službeni list CG“, br. 45/10, 45/11, 36/13, 39/13 i 44/13, 47/17);
2. Programom za razvoj i podršku talentovanim učenicima (2020-2022);

u oblasti **podrška darovitim učenicima.**

**Strateški ciljevi** čijem će ostvarenju doprinijeti projekti/programi nevladinih organizacija u 2020. godini jesu:

* motivisanje učenika za dodatna znanja i metode kreativnog rada za sticanje primjenljivih i trajnih znanja;
* unapređenje profesionalnih znanja i kompetencija darovitih učenika;
* kontinuirano promovisanje značaja talenata;
* permanentno obezbjeđenje praćenja i unapređivanja kvaliteta obrazovno-vaspitnog procesa u školama usmjerenog na postignuća učenika.

**Prioritetni problemi** u oblasti podrška darovitim učenicima koji se planiraju rješavati finansiranjem projekata/programa nevladinih organizacija jesu nedovoljna zastupljenost aktivnosti usmjerenih:

* na razvoj motivacije učenika;
* na razvoj vannastavnih aktivnosti;
* na razvoj dodatnih znanja i vještina iz pojedinih oblasti;
* na razvoj takmičarskog duha.

**Ciljne grupe** su:

* daroviti učenici osnovnih i srednjih škola.

a njihove prepoznate **potrebe** su:

* pohađanje vannastavnih i slobodnih aktivnosti;
* pohađanje sekcija učenika iz pojedinih oblasti;
* podrška talenata;
* promovisanje i unapređivanje znanja i postignuća darovitih učenika;
* povećanje podrške razvoju čitalačke, matematičke i digitalne pismenosti učenika kako bi se razvila njihova kreativnost i interesovanja za specifične oblasti.

**Aktivnosti nevladine organizacije** koje će doprinijeti ostvarenju strateških ciljeva i zadovoljenju potreba ciljnih grupa su:

* aktivnosti na unapređenju vannastavnih i slobodnih aktivnosti, sekcija učenika;
* aktivnosti na unapređenju podrške darovitim učenicima kako bi se unaprijedila njihova kreativnost i interesovanja za specifične oblasti;
* promocija znanja i postignuća darovitih učenika;
* promocija i unapređivanje raznovrsnih oblika saradnje škole, zajednice, učenika i studenata;
* aktivnosti na unapređenju razvoja čitalačke, matematičke i digitalne pismenosti učenika kako bi se razvila njihova kreativnost i interesovanja za specifične oblasti.

Ukupan iznos sredstava koja se mogu raspodijeliti ovim konkursom je: 144.812,10 eura.

**Najniži iznos** sredstava koji se može dodijeliti pojedinom projektu/programu je 5.000 eura, a **najviši** 15.000 eura**.**

Na ovaj konkurs nevladina organizacija može prijaviti **najviše dva projekata/programa**, ali joj se mogu dodijeliti sredstva **samo za jedan projekat/program.** Ta nevladina organizacija može biti i partner na samo jednom projektu/programu u okviru ovog javnog konkursa**.**

Prijavu projekta/programa na ovaj konkurs **može podnijeti nevladina organizacija koja:**

1. **je upisana u Registar** nevladinih organizacija,

b) kroz ciljeve i djelatnosti **u Statutu, definisala oblast od javnog interesa iz ovog konkursa kao oblast svog djelovanja;**

c) **u oblasti od javnog interesa iz ovog konkursa realizovala projekat/e i/ili program/e u godini koja prethodi objavljivanju ovog konkursa;**

d) **predala poreskom organu prijavu za prethodnu fiskalnu godinu (bilans stanja i bilans uspjeha**).

**Raspodjela sredstava iz ovog konkursa vrši se na osnovu sljedećih kriterijuma:**

1) doprinos prijavljenog projekta, odnosno programa ostvarivanju javnog interesa i realizaciji strateških ciljeva u navedenoj oblasti;

2) kvalitet prijavljenog projekta, odnosno programa;

3) kapacitet nevladine organizacije da realizuje prijavljeni projekat, odnosno program;

4) transparentnost rada nevladine organizacije.

**Bodovanje projekata**, odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br. 13/18), **na obrascu** koji utvrđuje i objavljuje na svojoj internet stranici **Ministarstvo javne uprave** [**www.mju.gov.me**](file:///C:\Users\vesna.vojinovic\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\Downloads\www.mju.gov.me), a **svaki projekat će bodovati po dva nezavisna procjenjivača**, koji moraju obrazložiti dodijeljene bodove po svakom mjerilu.

**Rok za podnošenje prijava** na ovaj konkurs je 30 dana od dana objavljivanja, odnosno **zaključno sa 31. martom 2020. godine.**

**Prijava projekta/programa dostavlja se isključivo na obrascu propisanom** **Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br. 14/18).

Uz prijavu na ovaj konkurs, **nevladine organizacije su dužne dostaviti:**

* fotokopiju rješenja o upisu u registar NVO;
* izjavu da organizacija okuplja prosvjetne radnike ili djeluje kao strukovno udruženje, okuplja učenike osnovnih i/ili srednjih škola ili studente;
* fotokopiju dijela statuta u kome su definisani ciljevi i djelatnost, odnosno oblast djelovanja NVO;
* fotokopiju akta o podnesenoj prijavi za prethodnu fiskalnu godinu poreskom organu(bilans stanja i bilans uspjeha).

**Popunjen, potpisan i ovjeren svaki primjerak prijave. Neophodno je dostaviti dva (2) primjerka prijave u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

**Napomena: Ukoliko pojedini djelovi prijave ne budu popunjeni, prijava će se odbaciti.**

|  |
| --- |
| **Prijavu sa potrebnom dokumentacijom, uključujući i CD treba**  **poslati isključivo poštom na sljedeću adresu:**  **Ministarstvo prosvjete**  **Ul. Vaka Đurovića b.b. Podgorica**  **sa napomenom: NE OTVARATI - prijava na Javni konkurs broj: 10206-056/20-1395/1 pod nazivom: „DA TALENAT NAĐE PUT“** |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi ovog konkursa** mogu se postaviti elektronskim putem na adresu: [borjan.radovic@mps.gov.me](mailto:borjan.radovic@mps.gov.me) **najkasnije do 29. marta 2020. godine.** |
| Komisija za raspodjelu sredstava za finansiranje projekata/programa nevladinih organizacija Ministarstva prosvjete će **u roku od 15 dana od dana završetka ovog konkursa**, na internet stranici Ministarstva prosvjete [www.mps.gov.me](http://www.mps.gov.me) i portalu e-uprave **objaviti listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Broj: 10206-056/20-1395/1 Predsjednik Komisije**

**Podgorica, 2. marta 2020. godine Borjan Radović, s.r.**